সীমান্ত ব্যাংক পিএলসি

সীমান্ত ব্যাংক পিএলসি বাংলাদেশের একটি বেসরকারি বাণিজ্যিক ব্যাংক। ব্যাংকটি আধাসামরিক বাহনী বর্ডার গার্ড বাংলাদেশ-এর সদস্যদের আর্থিক সেবা এবং দেশের আপামর জনসাধারনের ব্যাংকিং সেবা প্রদানের জন্য প্রতিষ্ঠা করা হয়েছে এবং এটি বর্ডার গার্ড বাংলাদেশ দ্বারা পরিচালিত হয়।
সীমাহীন আস্থা স্লোগানে দেশের ৫৭তম তফসিলি ব্যাংক হিসেবে "সীমান্ত ব্যাংক" যাত্রা শুরু করে। এর আগে ১৭ জুন, ২০১৫ সালে "সীমান্ত ব্যাংক"কে সম্মতিপত্র দেয় বাংলাদেশ ব্যাংক। মূলত "ব্যাংক-কোম্পানি আইন, ১৯৯১" এর অনুসারে এই ব্যাংকটি পরিচালিত হয়। বাংলাদেশ সেনাবাহিনী পরিচালিত ট্রাস্ট ব্যাংক লিমিটেডের আদলে এই ব্যাংকটি গঠন করা হয়েছে। গঠন করা হয়েছে বাংলাদেশ সেনাবাহিনী ওয়েলফেয়ার ট্রাস্টের মত বর্ডার গার্ড বাংলাদেশ ওয়েলফেয়ার ট্রাস্ট। ট্রাস্টের অধীনে বাণিজ্যিকভাবে ব্যাংকটি পরিচালিত হয়।
২১ জুলাই, ২০১৬ সালে বাংলাদেশ ব্যাংক "সীমান্ত ব্যাংক"কে তফসিলি ব্যাংকের পে-তালিকাভুক্ত করে। পরবর্তীতে ১ সেপ্টেম্বর, ২০১৬ সালে শেখ হাসিনা বাণিজ্যিক ব্যাংক হিসেবে ব্যাংকটির কার্যক্রম উদ্বোধন করেন। জেনারেল আজিজ আহমেদকে প্রতিষ্ঠাতা, বিগ্রেডিয়ার জেনারেল তৌফিকুর হাসান সিদ্দিকীকে প্রকল্প পরিচালক এবং মুখলেসুর রহমানকে প্রথম ব্যবস্থাপনা পরিচালক এবং প্রধান নির্বাহী কর্মকর্তা ঘোষণা করে এ ব্যাংক যাত্রা শুরু করে। মূলত বর্ডার গার্ড বাংলাদেশের সদস্যদের মূলধন সহায়তা এবং জোগানের জন্যই এ ব্যাংক প্রতিষ্ঠিত হয়েছে। ৪০০ কোটি টাকা অনুমোদিত মূলধন এবং ১০০ কোটি টাকা পরিশোধিত মূলধন নিয়ে এ ব্যাংক ধানমন্ডির পিলখানায় যাত্রা শুরু করে। ২০২০ সাল নাগাদ সীমান্ত ব্যাংকের আমানতের পরিমাণ ছিলো ১২৯০ কোটি টাকা। ৮ আগস্ট, ২০২২ সালে সীমান্ত ব্যাংকের ব্যবস্থাপনা পরিচালক এবং প্রধান নির্বাহী কর্মকর্তা হিসেবে দায়িত্ব পান রফিকুল ইসলাম। ৫ সেপ্টেম্বর, ২০২৩ সালে "কোম্পানী আইন, ১৯৯৪" মোতাবেক এ ব্যাংকের নাম পরিবর্তন করে "সীমান্ত ব্যাংক পিএলসি" করা হয়।
বিশেষায়িত এই ঋণ সুবিধার মাধ্যমে সীমান্ত ব্যাংক গ্রামীণ নারী উদ্যোক্তাদের সহজ শর্তে ঋণ দেয়। ২২ থেকে ৫০ বছর বয়সী নারী যারা কমপক্ষে ছয়মাস হ্যাচারি, গবাদি পশু লালনপালন, মাছ চাষ, কৃষি কাজ, হস্তশিল্প, বুটিকস্ কিংবা সেলাইয়ের কাজে জড়িত আছেন এবং যাদের মাসিক আয় কমপক্ষে ৫০০০ টাকা তাদেরকে এই ঋণ প্রদান করা হয়। এক্ষেত্রে তাদেরকে সহজ শর্তে ১০ হাজার টাকা থেকে এক লাখ টাকা পর্যন্ত ক্ষুদ্রঋণ প্রদান করা হয়।
মূলত কোভিড-১৯ শিক্ষার্থীদের শিক্ষাজীবন অনলাইনে চালিয়ে নেওয়ার জন্য এই সেবার প্রবর্তন করা হয়েছিলো। এর মাধ্যমে ২২ থেকে ৬০ বছর বয়সী চাকরিজীবি, ব্যবসায়ী, ডাক্তার, স্থপতি, প্রকৌশলী, চাটার্ড অ্যাকাউন্টেন্ট ও বিজিবি সদস্যগণকে ৩০,০০০ থেকে ২ লক্ষ টাকা পর্যন্ত ঋণ প্রদান করা হয়েছিলো।
বর্ডার গার্ড বাংলাদেশের সৈনিকদের সঞ্চয়ের জন্য এ সেবার আওতাভুক্ত করা হয়। এ সেবার মাধ্যমে সর্বনিম্ন ৫০,০০০ থেকে শুরু করে সর্বোচ্চ ৫,০০,০০০ টাকা পর্যন্ত বিনিয়োগ করা যায়।
এ সেবার অধীনে গৃহঋণ প্রদান করে থাকে সীমান্ত ব্যাংক। চাকুরীজীবি, ব্যবসায়ী যাদের বয়স ২৫ থেকে ৭৫ বছর এবং মাসিক আয় কমপক্ষে ৩০,০০০ টাকা, তারা এ ঋণের জন্য মনোনীত হবেন। সুদের পরিমাণ বর্ডার গার্ড বাংলাদেশ সদস্যদের জন্য ৮.২৫% এবং অন্যান্যদের জন্য ৯.০০%।
অন্যান্য সব ব্যাংকের মত সীমান্ত ব্যাংকেরও "ডিপিএস স্কিম" চালু আছে। মাসিক সর্বনিম্ন ৫০০ টাকা থেকে শুরু করে যেকোনো পরিমাণ অর্থ ডিপিএস হিসেবে রাখা যায়।
মূলত এই সেবাটি ক্ষুদ্র ব্যবসায়ীদের জন্য চালু করা হয়েছিলো, যা সম্পূর্ণ জামানতবিহীন। এর মাধ্যমে গ্রাহক সর্বোচ্চ ২৫,০০,০০০ টাকা পর্যন্ত ঋণ পান।
সারা দেশে বর্তমানে সীমান্ত ব্যাংকের ২৪টি শাখা, ৭টি উপ শাখা এবং ২৮টি অটোমেটেড টেলার মেশিন (এটিএম) রয়েছে।
সীমান্ত ব্যাংকের পরিচালনা পর্ষদের পদাধিকারবলে চেয়ারম্যানের দায়িত্ব পালন করে বর্ডার গার্ড বাংলাদেশের মহাপরিচালক।